iraklixyz/georgian-wikipedia-cleaned huggingface dataset:
ნანა იოსელიანი

ნანა იოსელიანი (დ. 12 თებერვალი, 1962, თბილისი) — ქართველი მოჭადრაკე, საერთაშორისო ოსტატი (1993). ორჯერ იყო მსოფლიო ჩემპიონობის პრეტენდენტი ქალთა შორის. 2003 წლიდან აღარ იღებს მონაწილეობას ოფიციალურ ტურნირებში.

კარიერა
იოსელიანმა მნიშვნელოვან წარმატებას მიაღწია საჭადრაკო ოლიმპიადებზე, გუნდური ჩათვლით ის ხუთჯერ გახდა ოლიმპიური ჩემპიონი (1980 და 1982 წლებში საბჭოთა კავშირის ნაკრებში, 1992, 1994 და 1996 წლებში კი — საქართველოს ნაკრებში), თითოჯერ კი მეორე (2002) და მესამე (1998) პრიზიორი შეიქნა.

ნანა ასევე საბჭოთა კავშირის ოთხგზის ჩემპიონი (1981, 82, 86, 87) და გოგონებს შორის ევროპის ორგზის ჩემპიონია (1978, 79). 2001 წელს გახდა ვახტანგ გორგასლის ხარისხის ორდენის კავალერი.

საჭადრაკო კარიერის გარდა, ნანამ სამსახიობო ნიჭითაც დაამახსოვრა გულშემატკივარს თავი, 1978 წელს ბაადურ წულაძის მიერ გადაღებულ ახალგაზრდულ კომედიაში „შესვენება“.

1994 წლის შემდეგ ძირითადად ცხოვრობს პრაღაში, დაქორწინებული იყო ყოფილ საბჭოთა პარტიულ მოღვაწესა და მეწარმე გურამ მგელაძეზე. ჰყავს ქალიშვილი ნინო.

პერიოდიკა
არაბთა გაერთიანებული საამიროების არქიტექტურა

არაბთა გაერთიანებული საამიროების არქიტექტურა — ისლამური სტილი, რომელმაც განიცადა ასევე ძველი სპასრული არქიტექტურის გავლენა. შეიძლება ითქვას, რომ ეს არის არაბული და სპარსული არქიტექტურის ნაზავი, რომელსაც შენარჩუნებული აქვს განსაკუთრებული თვითმყოფადობა.

გაერთიანებული ემირატების არქიტექტურა ასახავს ტრადიციული ცხოვრების წესს და ადამიანტა წეს-ჩვეულებებს. სამშენებლო მასალები აქ წარმოადგენს უბრალო, მაგრამ კარგად ადაპტირებულ მასალებს კლიმატური პირობებისა და ადგილობრივი მცხოვრებისათვის. აქ გავრცელებულია მოძრავი კარვების ტრადიციული თავშესაფარი ზაფხულის ან ზამთრის სეზონისათვის.

არაბული პრიმიტიული არათანამედროვე და ძველმოდური სახლია ალ კაიმა, რომელსაც აგებენ პალმის ხის ტოტებისაგან. მასში, ჩვეულებრივ ცხოვრობენ ადამიანები და გავრცელებულია ასეთი სახლები სპარსეთის ყურის სანაპიროზე. ალ კაიმა ჩვეულებრივ შედგება ერთი ოთახისაგან, რომელიც შეიძლება იყოს ნებისმიერი ზომის. სახლი ზამთარში თბილია, ზაფხულში გრილი. მასალისა და კონსტრუქციის წყალობით იგი ადვილად ნიავდება, როცა ცხელა.

ალ არიში არის საზაფხულო სახლი სავენტილაციო მილით, რომელიც დამზადებული ჯვალოს ქსოვილისაგან. საჰაერო მილი ეფექტიანი გზაა სახლში ჰაერის ნაკადის ადვილად შემოსასვლელად. ზამთარში ხალხი მიისწრაფის ალ არიშის დატოვების და უფრო თბილი ტენტის ქვეშ ცხოვრებისაკენ.

სამშენებლო მასალები უბრალოა და ადგილობრივ გარემოსთან ადაპტირებული. სანაპირო რეგიონებში ფართოდ გამოიყენება გაქვავებული მარჯანი, მოჭრილი ბლოკები, ან კირის ნარევში აზელელი ნიჟარები და შელესილი ცარცისა და წყლის პასტა. დიდი მნიშვნელობა აქვს სახლებში ვენტილაციასა და საერთოდ, სახლის განლაგებას.

დღეისათვის არაბული არქიტექტურა განიცდის დასავლური კულტურის გავლენასაც. ვხვდებით არაბული, სპარსული და ისლამური კულტურის გავლენას. სულ სხვაგვარად წარმოგვიდგება თანამედროვე არაბული სამრეწველო და ტურისტული ქალაქების - დუბაი, აბუ-დაბი - არქიტექტურა.
ლოს-ალპორჩონესის ბრძოლა

ლოს-ალპორჩონესის ბრძოლა — რეკონკისტის ფინალური ნაწილის ერთ-ერთი ბრძოლა. გაიმართა 1452 წლის 17 მარტს ერთი მხრივ გრანადის საამიროსა და მეორე მხრივ, კასტილიის სამეფოსა და მურსიის სამფოს შორის. მავრების არმიას სარდლობდა მალიქ იბნ ალ-აბასი, ხოლო კასტილიის ჯარს ალონსო ფახარდო დელ ბრავო, ლორკას ციხესიმაგრის ალკალდი. ბრძოლა გაიმართა ქალაქ ლორკის მახლობლად და დასრულდა კასტილიის სამეფოს გამარჯვებით.
1960-იანი წლების კონტრკულტურა

1960-იანი წლების კონტრკულტურა — კულტურული ფენომენი, რომელიც წარმოიშვა ამერიკის შეერთებულ შტატებსა და გაერთიანებულ სამეფოში და შემდეგ გავრცელდა დასავლური სამყაროს სხვა ქვეყნებში. კონტრკულტურა დაიწყო 1960-იანი წლების დასაწყისში, რაც დაემთხვა აშშ-ში აფრო-ამერიკელთა უფლებათა დაცვის მოძრაობის მომძლავრებას, ხოლო ამერიკელთა ვიეტნამში შეჭრის შემდეგ უკვე რევოლუციური სახე მიიღო.

1960-იანი წლების კონტრკულტურა რამდენიმე ფაქტორმა განაპირობა. მეორე მსოფლიო ომის შემდგომმა „ბავშვთა ბუმმა“ დაბადა ახალი თაობა, რომელთაც დაიწყეს ამერიკული და სხვა დემოკრატიული საზოგადოებების ფასეულობათა გადაფასება. ომის შემდგომმა შედარებითმა სიმშვიდემ ახალგაზრდობას საშუალება მისცა მატერიალური საზრუნავიდან ყურადღება გადაეტანათ სოციალურ და რასობრივ თემებზე, რაც ვერ შეძლეს მათმა დიდი დეპრესიის პერიოდის მშობლებმა.

კონტრკულტურამ მოიტანა ახალი კულტურული ფორმები: -ის მუსიკა, ცენზურისგან თავისუფალი რეჟისორების ფილმები, ჰიპური სუბკულტურა და მრავალი სხვა.
გალიჩის ტბა

გალიჩის ტბა — ტბა რუსეთში, კოსტრომის ოლქში. ფართობი 75,4 კმ². ოვალური ფორმა აქვს. წაგრძელებულია დასავლეთიდან აღმოსავლეთისაკენ. სიგრძე 17 კმ, სიგანე 6,4 კმ. მაქსიმალური სიღრმე 5 მ-მდე. ნაპირები დაბალია და დაჭაობებული, ფსკერი ლამიანი. არის საპროპელის დიდი მარაგი. ოქტომბრის ბოლოდან აპრილამდე ტბა იყინება. ტბის წყლის დონე 100 მ-მდეა ზღვის დონიდან. გალიჩის ტბა ძირითადად საზრდოობს წვიმისა და მიწისქვეშა წყლებით. აღმოსავლეთ მხარეს ერთვის რამდენიმე პატარა მდინარე, რომელთაგან უდიდესია ჩელსმა და სრედნაია, გამოედიენა კოსტრომის მარცხენა შენაკადი მდინარე ვექსა.

სამხრეთ ნაპირზე მდებარეობს ქალაქი გალიჩი. ტბა მდიდარია თევზით.
მოკლედინგა ჩვეულებრივი დელფინი

მოკლედინგა ჩვეულებრივი დელფინი — ძუძუმწოვარი ცხოველი დელფინისებრთა ოჯახისა. მისი სხეულის სიგრძე 2,5 მ აღწევს, წონა 60-იდან 75 კგ-მდე. ზურგი შავი ან მოყავისფროა, მუცელი ღია ფერისაა. გვერდებზე ზოლები გასდევს, რომელიც ღია-მოყვითალოდან ნაცრისფერში გადადის. ვიწრო და გრძელი დინგი აქვს, წვრილი კბილები. ფართოდ არის გავრცელებული თბილი და ზომიერი სარტყლის ზღვებში. მოკლედინგა ჩვეულებრივი დელფინი — ღია ზღვის მობინადრეა. ძირითადად იკვებება წვრილი თევზებით, ჯოგებად ცხოვრობს. შავ ზღვაში შეწყვილება ხდება ივლის-აგვისტოში. მაკეობა გრძელდება 10-11 თვე. ჩვეულებრივ, დედალი შობს ერთ ნაშიერს, რომლის სხეულის სიგრძეა დაახლოებით 90 სმ. მოკლედინგა ჩვეულებრივი დელფინი რეწვის ობიექტია; გამოიყენება მისი ქონი და ტყავი.
ზღვის ღორი

ზღვის ღორი — წყლის ძუძუმწოვარი ცხოველი ვეშაპისნაირთა რიგისა. მისი სხეულის სიგრძე 1,8 მ აღწევს, წონა 80 კგ. ზურგი და ფარფლი მუქი ფერისაა, მუცელი თეთრი, გვერდები ნაცრისფერი. გვხვდება წყნარი ოკეანის ჩრდილო ნაწილისა და ჩრდილოეთი ატლანტიკის სანაპირო ზონაში. პატარ-პატარა ჯოგებად ცხოვრობს. ძირითადად იკვებება ჯოგებად მცხოვრები თევზებით, თავფეხიანებითა და მოლუსკებით. შობს ნაშიერს, რომლის სხეულის სიგრძეა დაახლოებით 75 სმ, წონა დაახლოებით 3 კგ. ზღვის ღორს წარსულში ჰქონდა სარეწაო მნიშვნელობა. 1965 წლიდან მასზე რეწვა აკრძალულია.
დეივიდ კოპერფილდი (ილუზიონისტი)

დეივიდ კოპერფილდი (დეივიდ სეთ კოტკინი; დ. 16 სექტემბერი, 1956) — ამერიკელი ილუზიონისტი და ჰიპნოტიზიორი. ჟურნალ „“-ის მიხედვით იგი ისტორიაში კომერციული თვალსაზრისით ყველაზე წარმატებული ილუზიონისტია. 38 საერთო ნომინაციიდან კოპერფილდს 21 ემის ჯილდო აქვს მოგებული. ცნობილია აგრეთვე ფსევდონიმით „დავინო“. ჰოლივუდის დიდების ხეივანზე გახსნილი აქვს ვარსკვლავი, გინესის მსოფლიო რეკორდების წიგნში 11-ჯერ არის მოხვედრილი; საფრანგეთის მთავრობისგან მიღებული აქვს რაინდის წოდება. აშშ-ის კონგრესის ბიბლიოთეკამ იგი დაასახელა როგორც „ცოცხალი ლეგენდა“. საერთო ჯამში კოპერფილდს გაყიდული აქვს 40 მილიონზე მეტი ბილეთი და მისი საერთო მოგება 4 მილიარდს აღწევს.
ლეიკლენდ-ტერიერი

ლეიკლენდ-ტერიერი — ძაღლის ჯიში, რომელიც გამოყვანილია დიდ ბრიტანეთში საუკუნეში.

მუშა ლეიკლენდ-ტერიერები სწრაფები, ცხოველის მიმართ დაუნდობლები იყვნენ, ისინი თავის მსხვერპლს მისდევდნენ ქვის გრუმტზე და უშიშრად ერთვებოდნენ თავისზე დიდ ცხოველთან ბრძოლაში. ლეიკლენდი, შესაძლოა ძველ-ინგლისური შავ-ხორბლისფერი ტერიერის შთამომავალია, რომელმაც სათავე დაუდო ველშ-ტერიერს. ჯიშის ისტორიაში იყო უდიდესი პოპულარობის პერიოდები (ლეიკლენდმა მოიპოვა „აშშ-სა და დიდი ბრიტანეთის საუკეთესო საგამოფენო ძაღლის“ ტიტული), მაგრამ ტერიერების უფრო „მოდურ“ ჯიშებთან შედარებით მათი რაოდენობა დღესდღეობით მცირეა.

ლეიკლენდ-ტერიერი საკმაოდ ჯიუტი ძაღლია და მომთმენი პატრონი სჭირდება. აქვს უხეში ბალანი, რომლის შეფერილობა შეიძლება იყოს ხორბლისფერი, ჟღალი, ჟღალი შავით, ჟღალი თეთრით. კარგად უძლებს სიცივეს და სიცხეს, კარგი მოდარაჯეა, ძნელად იწვრთნება, ცუდად ეგუება სხვა ძაღლებს. აქვს ძალიან ძლიერი ყბები, რომელთაც ულვაშები ფარავს. კუდი თითქმის ვერტიკალურადაა განლაგებული. მუქ თვალებს გამჭოლი, უშიშარი გამოხედვა ახასიათებს.
კიმ კი დუკი

კიმ კი დუკი (; დ. 20 დეკემბერი, 1960, სამხრეთი კორეა — გ. 11 დეკემბერი, 2020, რიგა, ლატვია) — კორეელი რეჟისორი, მოღვაწეობდა არტ ჰაუზში.

ბიოგრაფია
9 წლის ასაკში მისი ოჯახი სეულში გადავიდა. მანამდე 9 წელი ბუნებაში გაატარა. სრული საშუალო განათლება არ მიუღია. 15 წლისამ ქარხანაში დაიწყო მუშაობა. 21-26 წლამდე სამხედრო სამსახურს იხდიდა. 26 წლისამ დაიწყო უსინათლოებისთვის განკუთვნილ სპეციალურ ეკლესიაში მუშაობა.

30 წლის ასაკში პარიზში წავიდა. ეს იყო დრო, როდესაც პირველად ნახა კინო. მასზე ძლიერი შთაბეჭდილება მოახდინა ფილმებმა „კრავთა დუმილი“ ენტონი ჰოპკინზის მონაწილეობით და ლეო კარაქსის ფილმმა „შეყვარებულები პონტ ნოფიდან“. ასევე ემირ კუსტურიცასა და შოჰეი იმამურას შემოქმედებამ. ფილმების გადაღება 36 წლის ასაკში დაიწყო. კინოს, როგორც პროფესიას, არ დაუფლებია. 13 წლის განმავლობაში გადაიღო 15 ფილმი.

მის ფილმებს ბერლინის, ვენეციის, კარლოვი ვარის, ლოკარნოს, კანის კინოფესტივალებზე აქვთ მიღებული ჯილდოები.

ფილმოგრაფია
1996 - ნიანგი 
1996 - გარეული ცხოველები
2000 - კუნძული 
2000 - რეალური ფანტასტიკა
2001 - ცუდი ბიჭი 
2001 - ცარიელი სახლი 
2002 - სანაპიროს მცველი
2003 - გაზაფხული, ზაფხული, შემოდგომა, ზამთარი... და ისევ გაზაფხული 
2004 - სამარიტელი გოგონა
2005 - მშვილდი
2006 - დრო
2007 - სუნთქვა
2008 - ოცნება 
2011 - არირანგი 
2012 - პიეტა
კოლიეხარესის ბრძოლა

კოლიეხარესის ბრძოლა — რეკონკისტის ბრძოლა. გაიმართა 1406 წელს ქალაქებს უბედასა და ბაესასს შორის მდებარე დასახლება კოლიეხარესთან. გაიმართა კასტილიის სამეფოსა და გრანადის საამიროს შორის. კასტილიის სამეფოს ხელმძღვანელობდა ენრიკე , ხოლო გრანადის საამიროს არმიას სულთანი მუჰამედ .

კასტილიის სამეფოს სამშვიდობო ხელშეკრულება ჰქონდა დადებული ნასრიდების დინასტიასთან, რომელიც გრანადის საამიროს აკონტროლებდა. საამიროს სასამრთლოს გადაწყვეტილებამ ცეცხლის შეწყვეტის შეთანხმება დაარღვია. სულთანი მუჰამედ კასტილიის წინააღმდეგ მაროკოს მარინიდების დინასტიის მურსიაში შემოჭრამ წააქეზა. ენრიკე ამ დროს პორტუგალიის წინააღმდეგ იბრძოდა, თუმცა მაროკოდან მომდინარე საფრთხის გამო მათთან 1402 წელს ხელშეკრულება დადო და თავისი ძალებით გრანადის წინააღმდეგ დაიძრა. ბრძოლა გაიმართა კოლიეხარესის მახლობლად და დასრულდა კასტილიელების გამარჯვებით.
მალაგის ალყა (1487)

მალაგის ალყა — კათოლიკე მეფეების, ფერდინანდ არაგონელისა და ისაბელ კასტილიელის ერთობლივი მოქმედება მუსლიმების წინააღმდეგ. ალყა გაგრძელდა 7 მაისიდან 18 აგვისტომდე. ეს იყო პირველი ბრძოლა, რომლის დროსაც დაჭრილები ბრძოლის ველიდან გამოჰყავდათ ისაბელ კასტილიელის მიერ ჩამოყალიბებული სასწრაფო დახმარების საშუალებით.

წარუმატებელი მოლაპარაკებების შემდეგ ქალაქის წარმომადგენლებმა მალაგა ფერდინანდს გადასცეს. ქალაქი ჩაბარდა 1487 წლის 13 აგვისტოს. მალაგის ციხესიმაგრე კი 18 აგვისტოს. ციხესიმაგრის გარნიზონის მეთაური ალი დორდუქსი, იმ პირობით ჩაბარდა, რომ იგი და მისი ახლობელი 25 ოჯახი დარჩებოდა ხელუხლებელი და ისინი იქნებოდნენ მუდეხარები.

მალაგის აღება იყო ნასრიდების დინასტიისათვის უდიდესი დარტყმა. ფერდინანდ არაგონელმა მკაცრი ზომები გაატარა მალაგის მავრი მმართველების წინააღმდეგ ხანგრძლივი წინააღმდეგობის პასუხად. მათი უდიდესი ნაწილი გადაასახლა, დაიმონა ან დახოცა.
ალხესირასის ბრძოლა (1278)

ალხესირასის ბრძოლა — საზღვაო ბრძოლა რეკონკისტის პერიოდში. გაიმართა 1278 წლის 25 ივლისს. ბრძოლაში ერთმანეთს დაუპირისპირდნენ კასტილიის სამეფო და მაროკოს სასულთნო. კასტილიელებს ხელმძღვანელობდა ადმირალი პედრო მარტინეს დე ფე, ხოლო მაროკოელებსა და გრანადელებს აბუ იაქუბ იუსუფ ალ-ნასრი. ბრძოლა გაიმართა გიბრალტარის სრუტეში. დასრულდა მუსლიმანების გამარჯვებით.

ამ ბრძოლის შემდეგ დაიწყო ქალაქ ალხესირასის ალყა, რომელიც 1279 წლამდე გაგრძელდა. ალყას მეთაურობდა პრინცი სანჩო.
ალხესირასის ალყა (1278)

ალხესირასის ალყა — კასტილიის მეფე ალფონსო -ის მიერ განხორციელებული წარუმატებელი კამპანია. ეს კამპანია იყო რეკონკისტის პერიოდში ქალაქ ალხესირასის წინააღმდეგ გამართული ალყებიდან პირველი. ალხესირაის ხელში ჩაგდება სტრატეგიულად სასარგებლო იყო, რადგანაც იბერიის ნახევარკუნძულზე ალხესირასი იყო იმ დროისთვის უდიდესი ციხესიმაგრე. კასტილიის ძლიერი ფლოტი გაემართა გიბრალტარის სრუტიდან ბლოკადის გაძლიერების მიზნით, თუმცა რამდენიმე დღით ადრე ალხესირასის საზღვაო ბრძოლაში ფლოტი აბუ იაქუბ იუსუფ ალ-ნასრმა გაანადგურა.

ალფონსო იძულებული იყო 1279 წელს ხელი მოეწერა მარინიდებთან ზავზე. ომის შემდეგ მაროკოს მეფემ იმ ადგილზე სადაც ალყის დროს კასტილიელები იყვნენ დაბანაკებულები, ააშენა ვილა-ნუევ-დე-ალხესირასის სასახლე, რათა მომავალში მტერს ეს ადგილი არ გამოეყენებინა ქალაქზე თავდასხმისათვის.
ალხესირასის ალყა (1309-1310)

ალხესირასის ალყა — რეკონკისტის პერიოდში გამართული ბრძოლა. მიმდინარეობდა 1309 წლის ივლისიდან 1310 წლის იანვრამდე. ბრძოლა გაიმართა კასტილიის სამეფოსა და გრანადის საამიროს შორის. კასტილიის ჯარს მეთაურობდა მეფე ფერდინანდ , ხოლო გრანადის ჯარს - სულთანი ნასრი. ბრძოლა დასრულდა კასტილიის სამეფოს სამარცხვინო მარცხით. კასტილიელების არმია იძულებული იყო უფლისწულ ხუან კასტილიელის დეზერტირობის გამო ალყა დროზე ადრე მოეხსნა.

1310 წლის იანვარში ფერდინანდ -მ გრანადის საამიროსთან მოლაპარაკებები დაიწყო. შეთანხმების მიხედვით ფერდინანდ ალყის მოხსნის სანაცვლოდ მიიღებდა რამდენიმე სასაზღვრო ქალაქს და 5 000 ოქროს პისტოლს. ხელშეკრულების ხელმოწერის შემდეგ დიეგო ლოპეს გარდაიცვალა ბანაკში და ბისკაიაში ძალაუფლება ხელში ჩაიგდო ხუან კასტილიელის ცოლმა მარია დიას დე არომ.

1309-1310 წლების კამპანია ფერდინანდ -სათვის წარმატებული იყო, მიუხედავად იმისა, რომ მას ალხესირასი არ დაუპყრია.
ვალერი აბრამიძე

ვალერი აბრამიძე (დ. 17 იანვარი, 1980, თბილისი) — ქართველი ფეხბურთელი, თამაშობდა ცენტრალური მცველის პოზიციაზე.

საკლუბო კარიერა
საკლუბო კარიერის განმავლობაში თამაშობდა ქართულ, რუსულ და აზერბაიჯანულ საფეხბურთო კლუბებში.

სანაკრებო კარიერა
1997 წლიდან იცავდა საქართველოს 18 და 21-წლამდე ნაკრებთა ღირსებას. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2001 წლის 24 აპრილს, ამხანაგური შეხვედრის ფარგლებში, ისრაელის ეროვნული ნაკრების წინააღმდეგ შედგა. აბრამიძემ შეხვედრა ძირითად შემადგენლობაში დაიწყო და უცველად ითამაშა.

სანაკრებო სტატისტიკა
მიღწევები
აზერბაიჯანის თასის ფინალისტი: 2010–11
გაბრიელ თებიძე

გაბრიელ თებიძე (დ. 10 ნოემბერი, 1994) — ქართველი ფეხბურთელი, ქუთაისის „ტორპედოს“ მეკარე.

კარიერა
საკლუბო
ფეხბურთის თამაში დაიწყო 7 წლის ასაკში „ნორჩ დინამოელში“. თამაშობდა ჭაბუკთა ლიგის კლუბებში. რუსთავის „მეტალურგში“ ჩარიცხვის შემდეგ დუბლშემადგენლობაში ჰქონდა სისტემატიური სათამაშო პრაქტიკა. ძირითადი გუნდის განაცხადშიც მოხვდა, 6-ჯერ უმაღლესი ლიგის მატჩებში, 3-ჯერ ევროპის ლიგის. 2012 წელს დატოვა კლუბი და საჩხერის „ჩიხურას“ დუბლებს შეუერთდა. 2013 წელს თბილისის „ლოკომოტივში“ ჩატარებული 7 მატჩის შემდეგ ბათუმის „დინამოში“ გადავიდა, სადაც ძირითადი გუნდის შემადგენლობაში ერთი, ხოლო მეორე გუნდში 7 მატჩი ჩაატარა. ამავე წლის ზაფხულიდან ქუთაისის „ტორპედოს“ ფეხბურთელია, ახალ კლუბში უმაღლესი ლიგის მეოთხე ტურიდან ადგილი დაიმკვიდრა ძირითად შემადგენლობაში.

სანაკრებო
მისი დებიუტი 17 წლამდელთა ნაკრებში შედგა 2010 წლის 18 ოქტომბერს, 17 წლამდელთა ევროპის ჩემპიონატის ჯგუფური ეტაპის მატჩში პოლონელი თანატოლების წინააღმდეგ. 19 წლამდელთა ნაკრებში ჩაატარა 8 მატჩი, შოტლანდიის წინააღმდეგ გამართულ მატჩში, რომელიც ქართველთა სასარგებლოდ, 1-3 დასრულდა, თებიძემ დიდი წვლილი შეიტანა გამარჯვებაში, კარგ თამაშთან ერთად შეძლო მარკ ბეკის დარტყმული პენალტის მოგერიება.

ტიტულები
უმაღლესი ლიგა მეორე ადგილი: 2011/2012
შავი ზღვის ორაგული

შავი ზღვის ორაგული — თევზი ორაგულისებრთა ოჯახისა. მისი სხეულის სიგრძე 110 სმ აღწევს, წონა ჩვეულებრივ 7 კგ, ზოგჯერ 24 კგ. გამსვლელი თევზია. ზღვაში იკვებება თევზებითა და უხერხემლოებით, მდინარეში კი ძირითადად კიბოსნაირებით, მწერებითა და მატლებით. გავრცელებულია შავ და აზოვის ზღვებში. აზოვის ზღვაში პრაქტიკულად აღარ გვხვდება. სქესობრივ სიმწიფეს 4 წლისა აღწევს. მისი ზრდა მდინარესა და ზღვაში საკმაოდ განსხვავებულია — მდინარეში იზრდება ნელა, ხოლო ზღვაში სწრაფად. საქართველოს სანაპიროებთან ყველგან გვხვდება. შავი ზღვის ორაგული საქართველოს წითელ ნუსხაშია შეტანილი, რაც იმას ნიშნავს, რომ მისი არალეგალური მოპოვების გარდა, კანონმდებლობითაა აკრძალული ყოველგვარი ქმედება, რამაც შეიძლება მისი შემცირება ან საბინადრო გარემოსა და საარსებო პირობების გაუარესება გამოიწვიოს. საქართველოს სანაპიროებთან შედის მდინარეებში ჭოროხში, მაჭახელისწყალში, კინტრიშში, ენგურში, კოდორში, გუმისთაში, მჭიშთასა და ბზიფში. საქართველოს ნაპირებთან ტოფობს მდინარეებზე მაჭახელასა და კინტრიშზე. სამეურნეო მნიშვნელობის, ძვირფასი თევზია.
ნიკოპოლის ბრძოლა

ნიკოპოლის ბრძოლა — უდიდესი ბრძოლა ერთი მხრივ, უნგრეთის მეფის სიგიზმუნდ -ის, საფრანგეთის, ჰოსპიტალიერებისა და ვენეციის რესპუბლიკის გაერთიანებულ ჯარსა და მეორე მხრივ, ოსმალეთის სულთან ბაიაზიდ -ს შორის. გაიმართა 1396 წლის 25 სექტემბერს ჩრდილოეთ ბულგარეთში, ნიკოპოლთან ახლოს.

ბრძოლა დასრულდა ოსმალეთის არმიის გამარჯვებით. ოსმალებმა გააძლიერეს გავლენა ბალკანეთის ნახევარკუნძულზე, რითაც უფრო მეტი საფრთხე შეუქმნეს ცენტრალურ ევროპას. ამ ბრძოლის შემდეგ ბულგარეთი გახდა ოსმალეთის იმპერიის პროვინცია და მის საზღვრებში რჩებოდა 1878 წლამდე.
სტამფორდ-ბრიჯის ბრძოლა

სტამფორდ-ბრიჯის ბრძოლა  — სკანდინავიელი ვიკინგების ინგლისში ორაასწლიანი ბატონობის უკანასკნელი ბრძოლა. გაიმართა 1066 წლის 25 სექტემბერს სტამფორდ-ბრიჯში. ნორვეგიის არმია, რომელსაც მეფე ჰარალდ სარდლობდა გაანადგურა ანგლოსაქსების არმიამ ჰაროლდ გოდვინსონის მეთაურობით. ბრძოლაში მეფე ჰარალდი მოკლეს და ნორვეგიელების მცდელობა დაეპყრო ინგლისი, კრახით დასრულდა.
კორიოლისის ძალა

კორიოლისის ძალა — ინერციის ძალების ერთ-ერთი სახე, რომელიც შემოაქვთ იმისათვის, რომ გაითვალისწინონ ათვლის მოძრავი სისტემის ბრუნვის გავლენა მატერიალური წერტილის ფარდობითს მოძრაობაზე. კორიოლისის ძალა რიცხობრივად უდრის წერტილის მასის ნამრავლს მის კორიოლისის აჩქარებაზე და მიმართულია ამ აჩქარების საწინააღმდეგოდ. ეფექტი, რომელიც კორიოლისის ძალას ითვალისწინებს, იმაში მდგომარეობს, რომ ათვლის მბრუნავ სისტემაში ბრუნვის ღერძის არაპარალელურად მოძრავი მატერიალური წერტილი გადაიხრება მისი ფარდობითი სიჩქარისადმი პერპენდიკულარული მიმართულებით ან წნევას ახდენს სხეულზე, რომელიც ასეთ გადახრას ეწინააღმდეგება. დედამიწაზე ეს ეფექტი, რომელიც მისი დღეღამური ბრუნვითაა განპირობებული იმაში მდგომარეობს, რომ თავისუფლად ვარდნილი სხეული ვერტიკალიდან აღმოსავლეთისაკენ გადაიხრება (1-ლი მიახლოებით), დედამიწის ზედაპირის გასწვრივ მერიდიანის მიმართულებით მოძრავი სხეული კი — ჩრდილოეთ ნახევარსფეროში მარჯვნივ, ხოლო სამხრეთში — მისი მოძრაობის მიმართულებიდან მარცხნივ. კორიოლისის ძალით აიხსნება მდინარეთა ნაპირების გამორეცხვა, ზღვისა და ჰაერის ზოგიერთი დინების წარმოშობა და სხვა. კორიოლისის ძალის ცნება შემოიღო ფრანგმა მექანიკოსმა გიუსტავ გასპარ კორიოლისმა.
შავი ზღვის ცხენთევზა

შავი ზღვის ცხენთევზა — თევზი ნემსთევზასებრთა ოჯახისა. უჩვეულოდ დანაწევრებული სხეული აქვს. გავრცელებულია შავი ზღვის ჩრდილო და აზოვის ზღვის დასავლეთ ნაწილში, აგრეთვე ქერჩის სრუტეში. გვხვდება ყირიმის, რუსეთის, კავკასიის, რუმინეთისა და ბულგარეთის ნაპირებთან. შავი ზღვის ცხენთევზა საქართველოში გვხვდება შავი ზღვის სანაპიროებთან ყველგან. სამეურნეო მნიშვნელობა არ აქვს. შეტანილია უკრაინის წითელ წიგნში.
ალხესირასის ალყა (1342-1344)

ალხესირასის ალყა — ქალაქ ალხესირასის ალყა, რომელიც გაიმართა ესპანეთის რეკონკისტის პერიოდში. ალფონსო -ის ძალებს ალყის დროს მხარს უჭერდნენ არაგონის სამეფო და გენუის რესპუბლიკა. ალყის მიზანი იყო ხელში ჩაეგდოთ ქალაქი ალ-ჯაზირა-ალ-ხადრა, რომელსაც მუსლიმები უწოდებდნენ ალხესირასს. იგი იყო მარინიდების იმპერიის დედაქალაქი და მთავარი პორტი ევროპის ტერიტორიაზე.

ალყა 21 თვის მანძილზე გრძელდებოდა. ქალაქის 30 000-იანი მოსახლეობა, რომელიც მშვიდობიანი მოსახლეობისა და ბერბერი ჯარისკაცებისაგან შედგებოდა, ძალიან დაზარალდა ალყის დროს. ქალაქში არ შედიოდა საკვები. გრანადის საამირომ მათ დასახმარებლად ჯარი გააგზავნა, მაგრამ მდინარე პალმონესის ნაპირზე დამარცხდნენ. 1344 წლის 26 მარტს ქალაქი ჩაბარდა და კასტილიის სამეფოს შეუერთდა.

ალხესირასის ალყა იყო ერთ-ერთი პირველი ბრძოლა ევროპაში, სადაც დენთი გამოიყენეს.
ალხესირასის ალყა (1369)

ალხესირასის ალყა — ქალაქ ალხესირასის ალყა, რომელიც გაიმართა ესპანეთის რეკონკისტის პერიოდში. გრანადის სულთან მუჰამედ -ს უნდოდა 1344 წელს დაკარგული ქალაქის, ალ-ჯაზირა-ალ-ხადრის დაბრუნება, რომელსაც ქრისტიანები ალხესირასს უწოდებდნენ. ქალაქი კასტილიის სამეფოს შემდაგნელობაში შედიოდა. ალყა გაგრძელდა 3 დღის განმავლობაში. სულთანმა გაიმარჯვა და დაიბრუნა ქალაქი, რომელიც 1342-1344 წლების ალყის შემდეგ კასტილიის ხელში იყო. ქალაქის დაბრუნება ესპანელების მიერ მოხდა ათი წლის შემდეგ. სულთანმა 1379 წელს ქალაქი მთლიანად გაანადგურა, რათა ქრისტიანებს არ ჩაეგდოთ ხელში.
გლებ სვიატოსლავიჩი

გლებ სვიატოსლავიჩი ( გ. 30 მაისი, 1078) — ტმუტარაკანის სამთავროსა (1064, 1066–1068), და ნოვგოროდის (1069–1078) თავადი. კიევის დიდი თავადის სვიატოსლავ იაროსლავიჩის შვილი. 1064 წლიდან იყო ტმუტარაკანის თავადი, თუმცა იმავე წელს იქიდანვე განდევნა ბიძაშვილმა როსტისლავ ვლადიმიროვიჩმა. გლებ სვიატოსლავიჩი ტმუტარაკანში მამამისის დახმარებით დაბრუნდა, თუმცა სულ მალე როსტისლავმა იგი კვლავ განდევნა. როსტისლავის გარდაცვალების (1067) შემდეგ, გლებ სვიატოსლავიჩმა განიმტკიცა თავადად ყოფნა. იმავე წელს გარკვეული დროით იყო ნოვგოროდის თავადი. 1068 წელს ყინულზე გაზომა მანძილი ტმუტარაკანსა და ქერჩს შორის.
ნევადო-დელ-უილა

ნევადო-დელ-უილა — მოქმედი, თოვლით დაფარული ვულკანი კოლუმბიაში, უილის, ტოლიმისა და კაუკის დეპარტამენტებში. მდებარეობს ცენტრალურ კორდილიერაზე. სიმაღლე 5364 მ (სხვა ცნობებით 5750 მ). კოლუმბიის უმაღლესი ვულკანი. მოჩანს ქალაქ კალიდან. 500 წლის განმავლობაში უმოქმედო იყო, თუმცა აქტიურობის მძიმე ნიშნები გამოავლინა 2007-2008 წლებში; 2007 წლიდან დაწყებული სულ 7000-ზე მეტი „უმნიშვნელო“ სეისმური მოვლენა დაფიქსირდა. სეისმური საშიშროება მაღალია კაუკის, უილის, კალდასისა და ვალიე-დელ-კაუკის დეპარტამენტებისათვის. 2007 წლის აპრილში ვულკანი ორჯერ ამოიფრქვა, ერთხელ 2008 წლის აპრილსა და იმავე წლის ნოემბერში.
ბინჰაი

ბინჰაის ახალი ტერიტორია — ქალაქი ჩინეთში, ტიანძინის ადმინისტრაციულ შემადგენლობაში. დაარსდა 2009 წელს, ყოფილი ნაგავსაყრელის ადგილზე, ბოჰაის ზღვის სანაპიროზე. 1994 წლიდან წარმოადგენს სპეციალურ ეკონომიკურ ზონას. თავდაპირველად ჩაფიქრებული იყო, როგორც ეკოქალაქი, მწვანე ურბანული დასახლება 350 000 ადამიანისთვის.
ბუხარის საამირო

ბუხარის საამირო — ფეოდალური სახელმწიფო შუა აზიაში, ძირითადად უზბეკეთის ტერიტორიაზე.

1740 წელს ბუხარის სახანო ნადირ-შაჰმა დაიპყრო. მისი სიკვდილის (1747) შემდეგ გაბატონდნენ მანღითები, რომელთა წარმომადგენლებიც ემირებად იწოდებოდნენ. სწორედ მათი მმართველობის პერიოდში არსებობდა ბუხარის საამირო. არსებითად ის წარმოადგენდა ბუხარის სახანოს მემკვიდრეს, რომელსაც მისი წინამორბედისაგან მმართველი დინასტია და მმართველის ტიტული განასხვავებდა.

1920 წელს წითელმა არმიამ ბუხარა აიღო და საამიროს არსებობაც დასრულდა. მის ტერიტორიაზე შეიქმნა ბუხარის სახალხო საბჭოთა რესპუბლიკა.
დალიანი

დალიანი — საპორტო ქალაქი ჩინეთში, ლიაონინის პროვინციაში. დალიანი სხვადასხვა დროს ოკუპირებული იყო რუსეთის იმპერიისა და იაპონიის მიერ. რუსები მას პორტ-არტურს უწოდებდნენ. 1990-იან წლებში დალიანი მძიმე მრეწველობის ცენტრი იყო, მაგრამ სახელმწიფო ქარხნები და ფაბრიკები დაშალეს და ქალაქიდან გაიტანეს. ამჟამად დალიანი მნიშვნელოვანი ფინანსური და ლოჯისტიკური ცენტრია. 2006 წელს გაზეთმა „ -მ“ დალიანი ჩინეთის საცხოვრებლად საუკეთესო ქალაქად დაასახელა.
ბუხარის სახალხო საბჭოთა რესპუბლიკა

ბუხარის სახალხო საბჭოთა რესპუბლიკა (ბსსრ) — საბჭოთა რესპუბლიკა შუა აზიაში 1920-24 წლებში. შეიქმნა წითელი არმიის მიერ 1920 წელს ბუხარის აღებისა და ბუხარის საამიროს გაუქმების შედეგად.

ტერიტორია შეადგენდა 182 193 კმ2-ს, მოსახლეობა 2,2 მლნ-ზე მეტს. ცხოვრობდნენ ძირითადად უზბეკები, ტაჯიკები, თურქმენები, ებრაელები და სპარსელები. ბსსრ-ს ესაზღვრებოდა თურქესტანის ავტონომიური საბჭოთა სოციალისტური რესპუბლიკა, ხორეზმის სახალხო საბჭოთა რესპუბლიკ და ავღანეთი. „სრულიად ბუხარის საბჭოების” ყურულთაის 1924 წლის 19 სექტემბრის დადგენილებით ბსსრ-ს ეწოდა ბუხარის საბჭოთა სოციალისტური რესპუბლიკა, რომელიც შუა აზიის საბჭოთა რესპუბლიკების ეროვნულ-სახელმწიფოებრივი გამიჯვნის შედეგად 1924 წლის 27 ოქტომბერს გაუქმდა. მისი ტერიტორია შევიდა ახლად შექმნილ უზბეკეთის სსრ-ის, თურქმენეთის სსრ-ისა და ტაჯიკეთის ასსრ-ის შემადგენლობაში.
ნურ ფეთაჰოღლუ

ასიე ნურ ფეთაჰოღლუ ვეზიროღლუ (; დ. 12 ნოემბერი 1980) — წარმოშობით გერმანელი თურქი მსახიობი. დროებითი ქორწინების დროს ცნობილი იყო, როგორც "ნურ აისანი", მაგრამ განქორწინების შემდეგ დაიბრუნა თავისი დაბადების სახელი.

ბიოგრაფია
ნურ ფეთაჰოღლუ დაიბადა 1980 წლის 12 ნოემბერს გერმანიის ქალაქ დუისბურგში. ნური ფატმა და სინან ფეთაჰოღლუების მეოთხე შვილია.

დაამთავრა სტამბოლის ბეშითქაშის ლიცეუმი. სწავლობდა ჰალიჩის უნივერსიტეტში ტანსაცმლის დიზაინის ფაკულტეტზე.

უნივერსიტეტის დამთავრების შემდეგ ნური მუშაობდა ბანკში და "ბირჟის ახალი ამბების" ტელეწამყვანად -ზე.

შეძენილი პოპულარობის შემდეგ მონაწილეობა მიიღო ცნობილ სერიალში "აკრძალული სიყვარული", სადაც ფეიქერის როლს ასრულებდა. მოგვიანებით გადაიღეს ფილმში "ხეობის მგლები:პალესტინა". 2011 წლიდან 2014 წლის ჩათვლით სერიალ დიდებულ საუკუნეში მაჰიდევრან სულთნის როლს ასრულებდა.

ფილმოგრაფია
ვაჰიდე ფერჩინი

ვაჰიდე ფერჩინი (; დ. 13 ივნისი 1965) — თეატრის და კინოს თურქი მსახიობი. ქორწინების შემდეგ ცნობილი იყო, როგორც „ვაჰიდე გიორდუმი“, მაგრამ განქორწინების შემდეგ დაიბრუნა თავისი დაბადების სახელი. 2007 წელს მიიღო ოქროს ბურთი საუკეთესო მსახიობი ქალისთვის ფილმში „პირველი სიყვარული“.

ვაჰიდე ფერჩინმა მონაწილეობა მიიღო ცნობილ თურქულ სერიალ დიდებულ საუკუნეში, სადაც ჰიურემ სულთნის როლი შეასრულა.